cyanic-selkie/wikianc huggingface dataset:
Fermento
Fermentos no composa un grupo singular tasonomial o filojenetica. La parola "fermento" es comun usada como un sinonim per Saccharomyces cerevisiae, ma la diversia filojenetical de fermentos es mostrada par sua clasi en du filos separada: la Ascomycota e la Basidiomycota. La fermentos brotinte ("fermentos vera") es clasida en la ordina Saccharomycetales, en la filo Ascomycota.
William Shakespeare
William Shakespeare (pronunsiada Uliam Xecspir; 1564–1616) ia es un poesiste e autor teatral de England. On regarda el como la autor la plu alta en la lingua engles, e la dramiste la plu eselente en la mundo. El ia es batizada en Stratford-upon-Avon, Warwickshire. En 1582 Shakespeare ia sposi Anne Hathaway. Los ia jenita un fia en 1583 e jemelos — fia e fio — en 1585. La fio no ia survive.
En 1592 Shakespeare ia deveni famosa como ator e autor teatral. Sua reputa como poesiste capas e popular ia culmina pos la publici de sua du naras poesial Venus e Adonis (1593) e La Viole de Lucretia (1594) e sua sonetos (1609).
En la eda presente, Shakespeare es xef conoseda per sua 38 teatrales. El ia fundi sua propre compania de atores, The Lord Chamberlain's Men, plu tarda nomida The King's Men, e du teatros: la Teatro de Globo e Teatro Blackfriars.
Sua teatrales temprana inclui: Henry 6, partes 1, 2 e 3 (1590?–92?) e Richard 3 (1593?), sur la vilia cual resulta de rena debil e de nonunia nasional.
Ance a la comensa, el ia scrive comedias La comedia de eras (1592?), La doma de la fem odiosa (1593?) La du seniores de Verona (1594?), e Laboras perdeda de ama (1594?).
A pos, el ia es la autor de teatrales istorial — Richard 2 (1595?), Henry 4, partes 1 e 2 (1597?), e Henry 5 (1598?).
La comedias amada inclui La sonia de un note de estate (1595?), La mercator de Venezia (1596?), Multe ruido per no cosa (1599?), Como lo plase tu (1599?), e Note des-du (1600?).
La du trajedias famosa es Romeo e Juliet (1595?), cual trata poesial la ama joven, draminte la fortuna de du amores ci es vitimes de disputas e malcomprendes de sua relatadas e sufri sua propre emosias fretada. Julio Cesar (1599?) es un trajedia seria de lutas political.
La obras ultima es comedias "amarga" e trajedias grande: Hamlet (1601?) sur venja e misca de vilia con gloria umana. Othello (1604?) depinta la crese de jelosia sin razona. Re Lear (1605?) trata la segues de la maljudi e freta de Lear.
Antony e Cleopatra (1606?) nara la ama focosa de la jeneral romanica Mark Antony per la rea misri Cleopatra. La ama de la du jovenes brilia gloriosa par la poesia la plu sensosa de Shakespeare.
Alhambra
La Alhambra es un palasio e fortres locada en Granada, Andalusia, Espania. Lo ia es construida como un fortres peti en 889 sur la restas de un fortres roman, e ia es iniorada asta cuando sua ruinas ia es renovida e reconstruida en la media de la sentenio 13 par la amir moro Mohammed ben Al-Ahmar de la Amiria de Granada, ci ia construi sua palasio e murones corente. Lo ia es convertida a un palasio real par Yusuf 1, sultan de Granada. Pos la fini de la Reconcista cristian en 1492, la loca ia deveni la corte real de Fernando e Isabel, e la palasios ia es partal cambiada seguente referes de la Renase. En 1526 Carlo 1 ia comanda un palasio de la Renase, cual no ia es finida par causa de la rebela de la moriscos en Granada.
William Shakespeare
Macbeth (1606?) nara la trajedia de un om ci sede a aspira avar. On ave ance du comedias "amarga": Tota es bon cual fini bon (1602?) e Mesura per mesura (1604?).
Alhambra
La flori tarda de palasios muslim de la Alhambra ia es construida per la amires muslim ultima en Espania en la declina de la dinastia Nasri ci ia es sujetos de la res cristian de Castelia. A pos es nonreparada per multe sentenios, la construidas ocupada par ocupores nonlegal, la Alhambra ia es redescovreda a pos la defeta de Napoleon, ci ia destrui partal la loca. La redescovredas ia es fada par la erudita brites e otra viajores romantica de Europa norde. Lo es un de la atrae per turistes xef de Espania, esibinte la arciteta muslim plu conoseda e plu importante de la pais, junta a la construida cristian tarda de la sentenio 16. Lo es un Loca de Erita Mundal de la UNESCO e un inspira per multe cantas e naras.
William Shakespeare
La trajicomedia romantica Pericles, prinse de Tiro (1608?) conserna la mori de la sposa de la carater titulal e la persegue de sua fia.
En Cymbeline (1610?) e La nara de inverno (1610?), carateres sufri peri e dole grande, ma reuni a la fini. En La tempeste (1611?), la trama sujesta la efetos beneficosa de junta la potentia con la sajia.
Esti (lingua)
La lingua es multe simile a la lingua suomi, ma la du linguas no es comprendable sin alga cuanto de studia. En jeneral, la lingua esti es plu corta, ave plu multe parolas de deutx e rusce, e no ave armonia de vocales. La gramatica es ance plu simple, ma a contra pote es multe complicada per persones ci no es prepareda per la studia de un lingua diferente de linguas roman o german.
Telanjectasia
Telanjectasias es dutos sangual dilatada prosima a la surfas de la pel o membranas mucosa, con un diametre entre 0.5 e 1.0 milimetre.
Esti (lingua)
La lingua esti ave 14 casos de nom. 3 casos ata como casos en otra linguas, ma la otra 11 es sola juntada a la caso de posese ("jenetivo") e on no nesesa memori separada los cuando un person aprende un parola nova.
Telanjectasia
Esta dutos dilatada pote developa a cualce loca sur la corpo, ma es plu comun videda sur la fas sirca la nas, jenas, e mento. La dutos pote ance developa sur la gamas, an si, cuando los aveni sur la gamas, los ave comun un funda de reflue venal. Cuando sur la gamas, los es trovada spesial sur la coxa alta, su la jeno, e sirca la talo.
Esti (lingua)
Un esemplo: Meie Isa, kes Sa oled taevas, pühitsetud saagu Sinu nimi. Sinu riik tulgu, Sinu tahtmine sündigu kui taevas nõnda ka maa peal. Meie igapäevane leib anna meile tänapäev. Ja anna andeks meile meie võlad, kui ka meie andeks anname oma võlglastele. Ja ära saada meid mitte kiusatuse sisse, vaid päästa meid ära kurjast: sest Sinu päralt on riik, ja vägi, ja au igavesti, Aamen.
Telanjectasia
Multe pasientes ci sufri con telanjectasia xerca la aida de medicistes ci spesiali en maladias de la venos o vasculal periferial. Esta medicistes es nomida sirurjistes vasculal o flebolojistes. Plu resente, radiolojistes interveninte ia comensa trata problemes venal.
Cuba
Cuba  es un pais en la Mar Caribe. La pais es formida par la isola grande Cuba, la Isola de Jovenia, e multe isolas peti. La capital es Havana e la site plu grande es Santiago de Cuba. La lingua major es espaniol.
Telanjectasia
Alga telanjectasias es la resulta de nonormalias de developa cual pote imita prosima la condui de neoplasmas vasculal nonosiva. Los pote es composada de agregas de arterietas, capilares, o venetas. Car telanjectasias es lesiones vasculal, los blanci cuando probada con diascopia.
Telanjectasia es un parte de la varia de scleroderma limitada, cual inclui ance calsinose, fenomena de Raynaud, disturba de peristalsia esofagal, sclerodatilia, e telanjectasia (comun cortida como CREST).
Cuba
En 1492, Colombo ia ariva a la isola, cual deveni teritorio espaniol asta la gera espaniol-american de 1898. A pos la gera, lo ia deveni parte de SUA. Lo ia gania nondepende en 1902.
En 1959, Fidel Castro e Che Guevara ia suverti la tirano Fulgencio Batista en la "Revolui Cuban". Fidel Castro ia comensa relatas con la Uni Soviet e ia declara sua governa "sosialiste". SUA ia atenta suverti la governa sosialiste e invade la isola ma ia fali. La Partito Comuniste de Cuba ia es formida en 1965 e de cuando ia governa la isola. Oji, Cuba es la sola pais sosialiste estra Asia.
Jeografia
Cuba es un arcipelago de isolas locada en la Mar Caribe norde en la conflue de la Mar Atlantica con la golfo de Mexico e la Mar Atlantica. Lo es locada entre la latitudes 19° e 24°N e lonjitudes 74° e 85°U. SUA es 150 cilometres tra la Streta Florida a norde e norde-ueste e Bahamas es 21 cilometres a norde. Mexico es 210 cilometres tra la Canal de Yucatan a ueste.
Misre
Misre (o Egipte) es un pais en Africa norde-este, con un parte en Asia sude-ueste. Misre es un pais de la Mediteraneo. Lo ave un de la istorias la plu antica de la mundo, comensante en la milenio des aec como un de la nasiones-statos prima. Regardada como la cuna de la sivilia, Egipte antica ia ave un de la developas prima en scrive, cultiva, crea de urbes, relijio organizada e governa sentral. Monumentos iconin, como la Sfinje Grande de Giza e la ruinas de la Vale de la Res, refleta esta lega e resta un foca importante de studia arceolojial. La erita cultural rica de Egipte es un parte integral de sua identia nasional, pos tolera e asorbe influes stranjer diversa, incluinte elinica, persian, roman, arabi, osmanian e european. An si lo ia es cristianida en la sentenio 1 ec, lo ia es muslimida par causa de la concista muslim en la sentenio 7.
Cuba
Divides manejal
La pais es divideda en 15 provinses e un munisipa spesial (Isola de Jovenia). Estas ia es ante ses provinses istorial: Pinar del Río, Habana, Matanzas, Las Villas, Camagüey e Oriente. La divide corente es simil a acel de la provinses militar espaniol en la gera de nondepende cuban cuando la plu parte de la areas turbante ia es divideda. La provinses es divideda en munisipas.
Linguas
La lingua ofisial es espaniol e la majoria de cubanes parla lo. La dialeto es la espaniol cuban, cual es un forma de espaniol caribe. Otra linguas parlada es creol aitian, galego e corsu.
Misre
La cuantia de abitores, en la anio 2007, ia es sirca 80 335 036 persones.
La site capital es Qahira.
La lingua major es arabi.
George Herbert Walker Bush
George Herbert Walker Bush (12 junio 1924) ia es la presidente cuatrodes-un de la Statos Unida de America.
Corelatas (gramatica)
Corelatas es un grupo de parolas interelatada usada como determinantes, pronomes, averbos, e sujuntas.
Alga linguas ave parolas cual segue coerente de sua categorias. Los pote es coerente o noncoerente o alga combina, dependente de la lingua. La table seguente mostra un compara entre engles, franses, e japanes. Nota como engles es semicoerente: la categorias de esiste e nega usa un indica de "some" e "no" per altera "one", "thing", and "where". Franses coerente sola en la categoria de esiste. Japanes es tota coerente.
L. L. Zamenhof, la inventor de esperanto, ia nomi un table de proformas e determinantes - de demanda, demonstra, e cuantia - un table de corelativas, pos la proformas relativa e demonstrante cual funsion con lunlotra como corelativas. Asi es la table per esperanto, tota coerente - nota como lo es composada de parolas cual combina un prefisa cual funsiona como un determinante, e un sufisa cual sinifia un area consetal:
Asi es un table de corelatas de elefen. Como es clar, los no es tan coerente como lo de esperanto, un resulta de la atenta a un apare plu simil a la linguas romanica. La parolas en roja es unica, e no es normal reduida a du parolas; la parolas en negra es plu simil a los de esperanto, e descrive la idea con du parolas, o es usas repetente de un de la parolas unica.
Teletubbies
Teletubbies es un programa televisada engles creada par Anne Wood e Andrew Davenport.
The Fox and the Hound (novela)
The Fox and the Hound ("La volpe e la cane" en lingua franca nova) es un novela american scriveda par Daniel P. Mannix e publicida en 1967. Lo ia inspira un filma animada de Disney lansa en 1981.
Site de New York
La Site de New York es la site con la plu abitantes en la SUA. Con un cuantia estimada de 2018, lo ave 8,398,748 persones distribuida tra un area de sirca 784 km2. Locada a la fini sude de la stato de New York, la site es la sentro de la area urban de New York ave sirca 19,979,477 persones en sua area urban statistical. Un site con potia global, New York ia es descriveda como la capital cultural, finansial, e media de la mundo, e lo ave un efeto sinifiante sur comersia, media, rexerca, tecnolojia, educa, politica, turisme, arte, moda, e sportes. Con la xeferia de la Nasiones Unida, New York es un sentro importante per diplomatia internasional.
Locada a un de la portos natural la plu grande en la mundo, la Site de New York es composada de sinco buroughs (distritos) - Brooklyn, Queens, Manhattan, Bronx, e Staten Island - cual ia es combinada como un site singular en 1898. La site e sua area urban es la porton xef per migra legal en la SUA. Tan multe como 800 linguas es parlada en New York, e lo es la site de linguas la plu diversa. Lo es la abitada de 3.2 milion abitantes naseda esta la SUA, la cuantia la plu grande en la mundo. Per 2019, la area urban es estimada como un produi urban bruta de SUA$ 1.9 trilion, cual sujesta ce, si la area urban ia es un nasion, lo ta ave la produi interna bruta 12 de grandia.
SpongeBob SquarePants
SpongeBob SquarePants es un programa televisada animada american creada par Stephen Hillenburg.
Site de New York
Istoria
En la glasia de Wisconsin, 75,000 a 11,000 anios ante aora, la rejion ia es locada a la borda de un glasia grande plu ca 610 m spesa. La erode de la jela movente sude e alora norde ia contribui a la separa de Long Island e Staten Island. Lo ia resta ance la roca madral a un profonda minima, cual ia furni un funda solida per la plu de rascasielos de Manhattan oji.
Ante la eda de coloni european, la area ia es abitada par americanes orijinal algoncian, spesial la lenape. Sua abitada xef, nomida Lenapehoking, ia inclui Staten Island, Manhattan, la Bronx, la parte ueste de Long Island (incluinte Brooklyn e Queens) e la vale de la Rio Hudson sude.
La prima visita european ia es en 1524 par Giovanni da Verrazzano, un esploror de Firenze per la Re de Frans. El ia proclama lo per Frans. Un mision espaniol, gidada par la capitan portuges Estevao Gomes ia ariva en la area en janero 1525 e mapada la boca de la Rio Hudsom. La Pardon Real de 1527, la mapa siensal prima de la costa este de America Norde, ia es informada par Gomes, e ia nomi la SUA norde-este como Tierra de Esteban Gomez en sua onora.
En 1609, la esploror engles Henry Hudson ia redescovre la porton de New York en cuando el xerca per un pasaje norde-este a Asia este per la Compania Nederlandes de India Este. El ia naviga sirca 240 km norde en cual es aora la Rio Hudson, pasante la loca de lo cual es aora la site capital de New York, Albany. En 1614, la area entre Capo Cod, Massachusetts e la Baia de Delaware ia es clamada par Nederland, e es nomida Nieuw Nederland.
La abitante prima, estra la lenapes, de lo cual es ultima la Site de New York, ia es Juan Rodriguez (en nederlandes: Jan Rodrigues), un mercator de Santo Domingo, un desendente de portugeses e africanes. El ia ariva en la inverno de 1613-1614, trapinte pelos e intercambia los con la popla local como un representor de la nederlandeses.
Un colonia permanente ia comensa en Nova Nederland en 1624 con la funda de un stasion per intercambia pelos sur la Isola Governores. En 1925, los comensa construi un fortres e la site Nova Amsterdam, sur la isola de Manhattan. Lo ia estende de la punto a sude a lo cual es aora la Strada Wall, do los erije un ensirca de 4 metres per proteje la colonia contra atacas par americanes orijinal e la brites. En 1616, la dirijor-jeneral de la colonia, Peter Minuit, ia compra la isola de Manhattan per la Compania Nederlandes de India Ueste de la canarsi, un grupo peti de lenapes, per 60 gulden (o sirca SUA$ 900 en 2018).
Wright
Wright ia es la nom de du frates american ci ia colabora juntada en la developa inisial de avioni. Los ia inventa e vola la avion pratical prima.
Orville Wright (1871–1948) ia nase en Dayton, Ohio. Sua contribuis individua a la boni de avioni inclui la developa de la tunel prima de venta en 1901. El ia descovre en 1902 ce on pote elimina la jira codal en aviones par sustitui un coda vertical movable per la coda fisada alora usada. En 1903 el ia fa la vola susedosa prima. En 1908, el ia reali multe recordos simultan cuando el ia vola la avion prima "Wright" tra 62 minutos, con acorda governal, completinte 57 sirculos a altia de 36,6 metres.
Wilbur Wright (1867–1912) ia nase en Millville, Indiana.
Aleksei Koxenikov
Aleksei Koxenikov (nome orijinal Алексе́й Я́ковлевич Коже́вников, pronunsiada cojenikov) ia es neurologiste rusce ci ia decovre epilesia partal continua de oji focal ataca.
Wright
La frates Wright ia es amirores de la injenior deutx Otto Lilienthal e la injenior american Octave Chanute, de ci ambos ia esperimenta con aviones liscante. En 1900, la frates Wright ia proba sua propre avion liscante. En 1903 los ia construi sua elica prima, usante un calcula orijinal. A la dia seguente, en un macina de 337 kg con un motor de 12 cavalos de vapor, los ia fa la vola prima de avion en istoria en Kitty Hawk, North Carolina. A esta anio, los ia reali un acorda formal con la Corpo de Comunica de la armada de la SUA per produi un avion capas de vola per 10 minutos a rapidia de 64 km/h.
Aleksei Koxenikov
On ta dise «epilesia Koxenikov» onoral.
Pieter Bruegel la joven
Pieter Bruegel la Joven (nederlandes: [ˈpitər ˈbrøːɣəl]; nase entre 23 maio e 10 otobre 1564 – mori entre marto e maio 1638) ia es un depintor flames, conoseda per sua multe copias de la obras de sua padre, en ajunta a sua propre composas orijinal. La produi grande de sua studio, produida per la mercato local e per esporta, ia contribui a la efeto internasional de la obras de sua padre
Pieter ia es naseda en Bruxelles, la fio la plu vea de la depintor famosa Pieter Bruegel la vea e Mayden Coecke van Aelst. Sua padre ia mori en 1569, cuando Pieter ia ave ia sinco anios. Seguente la mori de sua madre en 1578, Pieter e sua frate Jan Bruegel la vea e sore Marie Bruegel, ia vade abita con sua ava Mayken Verhulst. El ia es la vidua de la artiste Pieter Coecke van Aelst, e ia es un artiste susedosa par sua mesma, conoseda per sua depintas miniatur. Seguente la biografiste flames Karel van Mander, la ava ia es posible la instruor prima de sua netos.
Apiano
Apiano de Alexandria (elinica Ἀππιανὸς Ἀλεξανδρεύς Appianòs Alexandreús, latina Appianus Alexandrinus; s 95 – s 165) ia es un istoriste elinica con sitadania roman ci ia flori en la renas de la imperores roman Trajano, Hadriano e Antonino Pio.
Pieter Bruegel la joven
A 5 novembre 1588, Pieter ia sposi Elisabeth Goddelet. La du ia ave sete enfantes, multe de cual ia mori joven. Un fio (Pieter Bruegel 3) ia es ance un depintor. Pieter Bruegel la joven ia maneja un studio grande en Antwerp cual ia produi xef copias noncara de la obras de sua padre per vende e esporta. An tal, el ia es comun en difisilias finansial, posible la resulta de bevi esedente. El ia ave a min nove studiantes, incluinte Frans Snyders e Andries Daniels.
Apiano
La "Geras interna", sinco de la libros ultima en la corpo, conserna xef sur la fini de la Republica Roman e ave un prosimi a istoria fundida en la disputa.
Pieter Bruegel la joven
Pieter Bruegel la joven ia mori en Antwerp, con 72 anios.
Justino
Justino (latina: Marcus Junianus Justinus Frontinus; s sentenio 2) ia es un istoriste latina ci ia vive en la Impero Roman.
Can
La can domada (Canis lupus familiaris) es un suspesie de la lupo gris (Canis lupus), un membro de la familia canido de la ordina carnivoro. An si la nom, lo inclui ance la varias savaje. La can es posible la animal prima domada, e es la animal la plu retenida par umanas per labora, xasa, e camerada en la istoria de umanas.
La linia presente de canes ia es domada de lupos gris sirca 15 000 anios ante aora. An si la restas de canes domada ia es trovada en Sibir e Beljia de sirca 33 000 anios ante aora, nun de los linias pare survive la masima glasial plu resente. An si mADN esaminas sujesta un fende evolual entre canes e lupos sirca 100 000 anios ante aora, no esemplos ante 33 000 anios ante aora es clar can domada en morfolojia.
La valua de canes per xasores-coliores antica ia causa ce los deveni cuasi universal tra la cultures de la mundo. Canes servi multe roles per umanas, como aida per xasores e pastores, trae benes, proteje, aida per polisiores e militares, como cameradas, e plu resente aida per persones descapasida. En la mundo ueste, los ia reseta la nometa "la plu bon ami de umana". En otra cultures, los furni ance carne. On estima ce ave sirca 400 milion canes en la mundo (2001).
La plu de linias de canes es no plu ce alga sentos de anios de eda, con formas e conduis elejeda par umanas per roles usosa. Tra esta eleje jenetica, la can ia developa a sentos de razas variosa, e mostra plu varia de forma e condui ca cualce otra mamal teral. Per esemplo, la altia estende de 150 mm de la chihuahua a sirca 76 cm de la lepror eres. Color varia de blanca, tra gris, a negra, e brun pal a brun oscur, en un varia de motifes. La pelos pote es corta o longa, ru o lanin, reta, risa, o lisa. La plu de razas perde periodal alga de se pelo.
Somerville College
La Somerville College es un scola (college) de la Universia de Oxford, situada en Oxford, England. Reformis de organiza de Oxford en la sentenio 19 ia inclui un tolera plu grande per desacorda relijial e la fundi de cuatro scolas per femes: Somerville en 1879.
Azol de Vitkouski
Azol de Vitkouski es un medisin contra virus. La strutur ia es prima descriveda en 1971 par J. T. Witkowski
Termas tecnical
1-[(2R,3R,4R,5R)-3,4-Dihydroxy-5-hydroxymethyl-oxolan-2-yl]-1,2,4-triazol-3-carboxamid
Nomes
Ribavirin
Lias
Sander et al. 2020 Pharmacologic Treatments for Coronavirus Disease 2019 (COVID-19) A Review JAMA
Streeter, D. G., Witkowski, J. T., Khare, G. P., Sidwell, R. W., Bauer, R. J., Robins, R. K., & Simon, L. N. (1973). Mechanism of action of 1- -D-ribofuranosyl-1,2,4-triazole-3-carboxamide (Virazole), a new broad-spectrum antiviral agent. Proceedings of the National Academy of Sciences of the United States of America, 70(4), 1174–1178. https://doi.org/10.1073/pnas.70.4.1174
Baia Hudson
La Baia Hudson (Inuktitut: Kangiqsualuk ilua, Franses: baie d'Hudson, Engles: Hudson Bay) es un corpo de acua salosa grande en Canada norde-este con un area de 1,230,000 km2, e drena un area multe grande - sirca 3,861,400 km2 - cual inclui partes grande de Canada norde e sentral, e partes de la SUA norde e sentral. Lo ave un estende sude nomida Baia James.
La baia es nomida per Henry Hudson, un marinor engles servinte la Compania Nederlandes de India Este. El ia contribui ance sua nom a la Rio Hudson en Nova York, SUA. La nome en Cri este es Wînipâkw, cual sinifia acua fangosa o marin. Esta nom es ance la orijin de la nom per Lago Winnipeg e la site Winnipeg.
La baia es alga basa e es nomida un mar "epicontinental", con un profundia promedia de sirca 100 metres. Lo es sirca 1370 longa e sirca 1050 km larga. A la este, lo es juntada con la Mar Atlantica par la Streta Hudson; a la norde, lo es juntada con la Mar Artica par la Basin Foxe (nomida per sua descovror) e la Streta Fury e Hecla (nomida per la du barcones engles cual ia esplora prima la area).
Dongducheon
Dongducheon (동두천시, 東豆川市, pronunsiada Dongdutxeon) es un site prosima a Seoul en la provinse de Gyeonggi-do en Corea Sude. Dongducheon es locada norde de Seoul e es un de la plu poca sites prosima a Seoul en la area de la capital. En 2004 la cuantia de popla ia es 81,117.
John Fitzgerald Kennedy
John Fitzgerald Kennedy (29 maio 1917 - 22 novembre 1963) ia es la presidente tredes-sinco de la Statos Unida de America.
Linguas de Bougainville
La linguas de la Isola Bougainville (en Papua Gine Nova) pote es divideda entre du familias autonom: la linguas Bougainville Norde e la linguas Bougainville Sude.
En la pasada, linguistes ia categori esta du familias como ramos en un familia grande - linguas papuan este - ma esta no es la acorda aora.
La linguas Bougainville norde es un familia peti cual inclui la linguas prosima relatada rotocas e ascopan, e du linguas sola distante relatada, ceriaca e conua:
La linguas Bougainville sude es un otra familia peti parlada sur la isola, con no clar relata a los a la norde. La linguas inclui un ramo prosima relatada nomida nasioi e ses linguas plu distante relatada nomida la ramo buin.
Como un esemplo de la linguas, Ross ia reconstrui tre modeles per un protolingua:
Referes
Malcolm Ross (2005). Pronouns as a preliminary diagnostic for grouping Papuan languages ("pronomes como un diagnose inisial per categori la linguas papuan") En: Andrew Pawley, Robert Attenborough, Robin Hide and Jack Golson, eds, Papuan pasts: cultural, linguistic and biological histories of Papuan-speaking peoples ("la pasadas papuan: istorias cultural, linguistical, e biolojial de la poplas parlante papuan"), 15-66. Canberra: Pacific Linguistics.
Wolfgang Amadeus Mozart
Wolfgang Amadeus Mozart (27 janero 1756 – 5 desembre 1791; batizada como Johannes Chrysostomus Wolfgangus Theophilus Mozart) ia es un de la musicistes la plu importante de la istoria de musica.
En sua vive el mesma no ia usa la nom "Wolfgang Amadeus", ma "Wolfgang Amadé", o a veses, plu o min como broma, "Wolfgangus Amadeus"; la forma moderna de sua nom personal ia es usada sola pos sua moria. A veses el ia usa nomes bromante, per esemplo Edler von Sauschwanz ("Nobil de Coda de Porco"), o Franz von Nasenblut ("Fransisco de Sangue Nasal").
Vive
Mozart ia nase en Salzburg, en Osteraic. Sua padre, Leopold Mozart, ia es un violiniste.
Joven, Mozart ia es un enfante multe intelijente. En sua enfantia, el ia comensa ocupa se sur musica: entre sua anios cuatro e ses el ia composa 22 obras musical. A cuatro anios el ia comensa aprende la piano de sua padre, ci ia es un musiciste real en Salzburg. A sinco anios el ia comensa composa obras e ia presenta sua conserta prima ante la popla. A ses anios el ia presenta consertas en Munchen e Wien, e entre sua anios sete e des el ia fa un turi grande de consertas tra Paris e London. A des-du anios el ia es la autor de operas, simfonias e obras musical per strumentos musical diversa (consertos); a des-cuatro anios el ia deveni un membro de la academia famosa de musica en Bologna, Italia.
An si el ia vive tra sola 36 anios, el ia produi 626 obras de musica. El ia mori en Wien.
On ia declara 1991 como "la anio de Mozart" per la aniversario 200 de sua mori.
James Garfield
James Garfield (19 novembre 1831 - 19 setembre 1881) ia es la presidente dudes de la Statos Unida de America.
Lupo
En la jenero Canis, la lupo es un varia plu spesialida e progresante ca se cusines plu peti (la coiote e la xacal oro), cual es mostrada par se adotas per xasa preda grande, se natur plu sosial, e se capas de espresa sofisticada. Un animal sosial, el viaja es familias nucleal (un duple corteante e se projenia adulte. La lupo es normal la xasor prima tra se estende, con sola umanas e tigres como menasas seria. El come prima ungulatos grande, an si el come ance animales plu peti, bestias domada, corpos mor, e dejetada.
La lupo es un animal multe rexercada, con posible la plu libros scriveda sur el ca cualce otra spesies savaje. El ave un istoria longa de asosia con umanas, odiada e xasada en la plu de comunias cultivante, ma ance respetada per se intelijente par tribus noncultivante. El es la asendente sola de la can, cual ia es prima domada en Asia sude-ueste. An si la teme de lupos es comun en multe sosias umana, la plu de atacas recordada es par lupos cual sufri de rabia. Lupos sin rabia ia ataca e mori alga persones, per la plu parte enfantes, ma esta es noncomun, car lupos abita distante de umanas e ia aprende teme umanas par xasores e pastores. Xasa e trapa ia redui la estende de la spesie a sirca un tri de la estende orijinal, ma la spesie no es menasada par estingui a la nivel global
Clica (fonolojia)
Clicas es sonas de parla cual aveni como consonantes en multe linguas de Africa sude e en tre linguas de Africa este. Tecnical, clicas es blocis con du puntos de clui en la boca, un a ante e un a dorso. La poxe de aira encluida es rarida par un ata de suca par la lingua. La clui a ante es alora relasada, produinte alga de la consonantes la plu forte en la lingua, an si en alga linguas, clicas pote es plu sutil.
Clicas aveni a ses locas xef de espresa. La AFI representa un clica par pone un simbol per sinco locas (no simbol esiste per la clica ses), a lado de un simbol per un sona nonclica a la dorso de espresa, o con diacritos per vosi, nasali, etc. Esta simboles es usada par la plu de linguas coisan, ma la linguas bantu como zulu usa latina ⟨c⟩, ⟨x⟩ e ⟨q⟩ per clicas dental, ladal, e alveolal, en ordina.
Linguas
La table a su lista cual linguas ave cual clicas:
Alfabeta sinhales
La alfabeta sinhala ((sinhala: සිංහල අක්ෂර මාලාව) es un alfabeta usada par la popla sinhala en Srilanca e otra locas per scrive la lingua sinhala e la linguas relijiosa pali e sanscrito. Lo es desendeda de la scrive brami e prosima relatada a granta e cadamba.
Lo es scriveda de sinistra a destra, e es un abugida en cual cada consonante ave un vocal inerente (/a/), cual pote es cambiada par usa sinias per otra vocales. La plu de leteras sinhala es risa car linias reta es multe difisil cuando on scrive sur folias palma.
Leteratur scriveda en la scrive sinhala ia aveni en la sentenio nova ec. La scrivores budiste de Srilanca ia usa lo per testos relijiosa scriveda en pali. Oji, la alfabeta es usada par sirca 16 milion persones per scrive sinhala en jornales, testas ofisial, libros de scola, grafiti, etc.
Sistemes de scrive
Recovre de Aristotele
La recovre de Aristotele refere a la copia o retradui de plu de la libros de Aristotele de elinica o arabi a latina, en la eda medieval, en la Ueste latina. Este recovre ia estende sirca 100 anios, de la dui de la sentenio 12 a la sentenio 13, e ia copia o tradui sirca 42 libros (vide Corpus Aristotelicum), incluinte testos arabi de autores arabi, do la varias latina presedente sola ia ave du libros: Categorias e Sur interprete.
La manca de traduis latina ia es par causa de varia fatores, incluinte tecnicas limitada per copia libros, manca de asede a la testos elinica, e poca persones ci ia pote leje elinica antica, en cuando la varias arabi ia es plu asedable. La recovre de la testos de Aristotele es considerada un periodo major en filosofia medieval, gidante a aristotelisme. Car alga de la vides nova traduida de Aristotele desconta la vide de un Dio personal, anima nonmortal, o crea, varia gidores de la Eglesa Catolica ia es inclinada a sensura aceles vide per desenios, como listas de libros proibida en la Condenas de 1210-1277 en la Universia de Paris. Entretempo, Tomas de Aquino (s 1225-1274), a fini de acel periodo, ia pote reconsilia la puntos de vide de aristotelisme e cristianisme, xef en sua obra Summa Theologica (1265-1274).
La deside, par gidores relijial potiosa, de sensura alga libros retrovada de Aristotele, ia abri un via nova a permete otra ideas a es considerada, o enseniada, consernante ideas en la libros proibida. A fini, ideas nova ia deveni vasta, como la sistem eliosentral notada par Galileo Galilei (1564-1642), cual ia rejeta la sistem jeosentral de Aristotele, an si la ideas de Galileo ia es plu tarda sensurada par la ofisiores de la Eglesa.
Fondo
En la eda medieval temprana, alga eruditas muslim ia tradui ja la scrivedas en elinica antica de Aristotele a la lingua arabi. Los ia scrive ja comentas sur aceles scriveda. La conserva de la ideas elinica antica ia es un contribui xef de la sivilia muslim.
Cirgistan
La Republica Cirgiz (cirgiz: Кыргызстан), comun nomida Cirgistan, es un pais sin costa en Asia sentral, con tereno montaniosa. Lo es bordada par Cazacstan a la norde, Uzbecistan a la ueste e sude-ueste, Tadjicistan a la sude-ueste e Jonguo a la este. Sua capital e site la plu grande es Bixcec.
Recovre de Aristotele
Fondo
En la sentenio 4, la gramaticiste roman Mario Victorino ia tradui dos libros de Aristotele sur lojica a latina: la Categorias e Sur Interprete. Pico plu ca un sentenio plu tarda, plu de la obras lojical de Aristotele, eseta cisa per la Analise a pos, ia es traduida ja par Boetio, s 510-512. An tal, sola la traduis de Boetio de la Categorias e Sur Interprete ia entra en sirculi jeneral ante la sentenio 12. Sola alga de la obras de Aristotele nunca ia es traduida a arabi. De esta, la fortuna de Politica resta nonserta.
Cirgistan
Pos sua autonomi, Cirgistan es ofisial un republica parlamental unial, ma lo sufri ancora geras etnical, revoltas, problemes economial, governas tempora e disputas political. Lo es un membro de la Comunia de Statos Nondependente, la Uni Economial Eurasian, la Organiza de la Trata de Securia Coletiva, la Organiza de Coopera de Shanghai, la Organiza de Coopera Muslim, la Consilio Turcica, la Comunia TÜRKSOY e la Nasiones Unida.
Cirgizes etnical composa la majoria de la 5,7 milion abitores de la pais, segueda par minorias importante de uzbeces e rusces. La lingua cirgiz es prosima relatada a otra linguas turcica, an si rusce resta vasta parlada e es un lingua ofisial, un lega de un sentenio de rusci. La majoria de la popla es muslimes nonramal. En ajunta a sua orijines turcica, la cultur cirgiz conteni elementos de influe irani, mongol e rusce.
Recovre de Aristotele
Fondo
La resta de la libros de Aristotele ia es a fini tradui a latina, ma 600 anios a pos, de s la dui de la sentenio 12. Prima, la resta de la obras lojical ia es finida, usante la traduis de Boetio como funda. A pos ia veni la Fisica, segueda par Metafisica (sentenio 12), e la Comenta sur la Metafisica de Aristotele par Averroes (sentenio 13). Tal tota la obras ia es traduida en la dui de la sentenio 13.
Cirgistan
La area es sirca 198 500 cilometres cuadrida.
Alia de Xicas Deutx
La Alia de Xicas Deutx (deutx: Bund Deutscher Mädel) ia es la ala de xicas de la Hitlerjugend, la promove joven de la Partito Nazi. Lo ia es la sola organiza legal en Deutxland Nazi.
Cirgistan
Cultur
Manas es la poesia epica nasional. La autora plu famosa de Cirgistan es Chinghiz Aitmatov.
Alia de Xicas Deutx
Prima, la Alia ia ave du partes: la Jungmädel, o Alia de Xicas Joven, per xicas de 10 a 14 anios, e la Alia propre, per xicas de 14 a 18 anios. En 1938, un parte tre ia es introduida, la Sosia de Fide e Belia (BDM-Werk Glaube und Schönheit), cual ia es nonobligante e abrida a xicas de 17 a 21 anios.
Cirgistan
Etnicos
La cirgizes es la etnico la plu grande (72% de la abitores). Otra etnicos inclui rusces (6%) en la norde e uzbeces (14,5%) en la sude. La pais ave plu ca 80 etnicos.
Alia de Xicas Deutx
Con la sede a Deutxland Nazi en 1945, la organiza ia sesa esiste. En 10 otobre 1945, lo ia es deslegalida par la Comite de Controla Aliada como ance otra organizas de la Partito Nazi. Su la Parte 86 de la Codigo Criminal Deutx, la Hitlerjugend es un "organiza nonconstitual" e la distribui o usa publica de sua simboles, estra con intendes de rexerca o de instrui, no es permeteda.
Cirgistan
Linguas
Cirgistan es un de la republicas pasada soviet cual ia reteni rusce como un lingua ofisial, estra Cazacstan. En setembre 1991, ance cirgiz ia deveni un lingua ofisial.
Recovre de Aristotele
Fondo
Un testo como Sur la spirito, pd, no ia es disponable en latina en la Europa cristian ante la dui de la sentenio 12. La prima tradui latina es acel fada par Jacobo de Venezia (sentenio 12), e sempre ia es considerada la translatio vetus (tradui antica). La tradui latina du (translatio nova, tradui nova) ia es fada de la tradui arabi de la testos s 1230, e lo ia es acompaniada par la comentas de Averroes; on crede ce la traduor es Michael Scot. La translatio vetus de James ia es revisada par William de Moerbeke en 1266-7, e ia deveni conoseda como la recensio nova, cual ia es la varia la plu lejeda. Sur la Spirito ia deveni parte de la cursos xef de studia filosofial en plu universias medieval, comensante un tradision rica de comentas, spesial s 1260-1360.
An si Platon ia es la mestre de Aristotele, plu de la obras de Plato no ia es traduida a latina asta 200 plu tarda pos la recovre de Aristotele. En la eda medieval, la sola libro de Paton en sirculi jeneral ia es la parte un de la dialogo Timeo, como un tradui, con cometa, par Calcidio. La Timeo descrive la cosmolojia de Platon, como sua raconta de la orijina de la universo. En la sentenio 12 Henrico Aristipo de Catania ia tradui Menon e Fedon, ma aceles libros ia es en sirculi limitada. Alga otra traduis de la libros de Platon ia desapare en la eda medieval. A fini, s 200 a pos la redescovre de Aristotele, en la Renase, Marsilio Ficino (1433-99) ia tradui e ia comenta tota la obras de Platon.
Linguas borda
Linguas borda (acc linguas tami alta) es un familia de linguas papuan e la varia de la proposa de trans-Gine-Nova de Malcolm Ross. Los es nomida per la borda entre Indonesia e Papua Gine Nova, sur cual la popla abita.
Clasi
On ave ance Ningera.
Retroacronim
Un retroacronim es un espresa spesial construida afin lo pare la orijina de un parola cual es – o sur cual on reclama ce lo es – un acronim. Autores inventa retroacronimes con un intende seria o umorosa. Retroacronimes pote es ance un spesie de etimolojia falsa o folcloral.
Balear
La lingua balear es un lingua romanica parlada en la Isolas Balear. Lo no es reconoseda ofisial par la leges de la Isolas, do catalan es ofisial.
Niue
Niue es un isola e pais en la Mar Pasifica sude, a 2400 cilometres a norde-este de Zeland Nova, a este de Tonga, a sude de Samo, e a ueste de la Isolas Cook. Sua area de tera es sirca 261 cilometres cuadrida, e sua popla, xef polinesian, ia ave sirca 1612 persones en novembre 2016. La isola es comun conoseda como "La Roca", cual veni de la nom tradisional "Roca de Polinesia".
Niue, de cual sua capital es la vileta Alofi, es un stato autonom en asosia libre con Zeland Nova; e Zeland Nova fa la plu (ma no tota) relatas diplomata per lo. Niues es sitadanes de Zeland Nova, e Rea Elizabeth 2 es la xef de stato car el es la Rea de Zeland Nova. Entre 90 e 95% de persones niue abita en Zeland Nova, con 70% de la parlores de la lingua niue. Niue es un pais bilingual: plu ca 30% de sua abitores parla e niue e engles, an si la cuantia persental de persones ci parla sola engles es sola 11%, e 46% parla sola niue. Rugbi es la sporte la plu juada en Niue. En otobre 2016, Niue ia declara ofisial ce tota sua deta nasional ia es paiada.
Niue no es un membro de la Nasiones Unida (NU), ma organizas NU ia aseta sua state de stato libre asosiada como corespondente a autonomia per la intendes de lege internasional. Tal, Niue es un membro completa de alga ajenterias NU spesialida (como UNESCO e la Organiza Mundal de Sania) e es invitada, como ance la Isolas Cook (la otra stato membro non-NU) a es presente a conferes NU abrida a "tota statos". Niue es sudivideda a 14 viletas (munisipas). Cada vileta ave un comite cual eleje sua presidente. La viletas es ance distritos elejal. Cada envia un asemblor a la Parlamento de Niue.
En 2015, Niue ia comensa furni linias de telefon a tota sua abitores. En 2008, lo ia deveni la pais prima de mundo do on furni computadores portable a tota studiantes de scola. Un nasion peti e multe democrata, niues es multe libre e elejes aveni en cada anio tre. On ave aora no partitos political en Niue: tota asemblores es nondependente. La partito final, la Partito de Popla Niue (1987–2003), ia gania a un ves, ma ia sperde a pos.
En janero 2004, Niue ia es colpada par Siclon Heta, cual ia causa multe dana a la isola intera, incluinte destrui la plu de la sude de la capital, Alofi. La desastre ia retarda la isola par sirca du anios de sua projeta de reali la Projeta Stratejial Integrada Niue, en cuando la nasion ia labora per recovre.
Niue es un de la isolas de coral la plu grande de mundo. La tereno es composada de falesas presipe de calcario longo la costa con un plano sentral levante a sirca 60 metres supra la nivel de mar. La isola es ensircada par un resife de coral, en cual la sola buco major es a la costa ueste sentral, prosima a Alofi. Un cualia notable es la multe cavas de calcario prosima a la costa.
Mitolojia elinica
La dios olimpian ia inclui la seguentes:
Otra dios plu antica:
Bres
Bres es un penisola de Frans ueste, situada entre la Manga a norde, la Mar Celta a ueste e la Golfo de Gasconia a sude.
A la fini de la impero roman, lo ia reseta un flue enorme de migrores brites a un parte de Armorica, un rejion celta antica (la norde-ueste de Galia). Estas ia fundi un rena en la sentenio 9, cual ia deveni un duxia a pos. En 1532, lo ia deveni un provinse unida a Frans su la mesma corona, asta sua desapare como provinse en 1790 e sua divide a sinco departes: Côtes-d'Armor/Aochou an Arvor, Finistère/Penn-Ar-Bed, Ille-et-Vilaine, Loire-Inférieure e Morbihan. Bres posese un identia forte an si ancora controversa.
Asta la sentenio 20, la parte ueste ia manteni un lingua celta (bresonica), parlada par 1 200 000 persones a la comensa de la sentenio 20 ma cual ia deveni cuasi estinguida par manca de reconose e susta ofisial par la stato franses.
La lingua ave un difusor de televide (TV Breizh) e es enseniada en multe scolas.
Cantores popular en la lingua es Dan Ar Braz e Nolwenn Leroy.
Governa
Bres como identia political ia desapare en 1790, cuando ia es divideda en sinco departes. La departes bresonica coresponde a la nove bispias catolica cual ia apare en la comensa de la eda medieval. Los ia es nomida "bro" (pais en bresonica e franses) e ia ance funsiona como distritos finansial e militar. Bres ia es ance divideda en Bres Basa ("Basse Bretagne" e "Breizh Izel" do la bresonica ia es parlada) e Bres Alta ("Haute Bretagne" e "Breizh Uhel").
Nion
Nion (o Japan) es un pais en Asia.
Ximpanze
La mas de la ximpanze comun es asta 1.7 metres en altia cuando stante, e ave asta 70 cilogrames de pesa. La fema es alga plu peti. La brasos de la ximpanze comun es longa: cuando estendeda, los es 1.5 veses de la altia e plu longa ce se gamas. La bonobo es plu peti e plu magra ca la ximpanze comun, ma el ave membros plu longa. Ambos spesies usa sua brasos longa e forte per asende arbores. Sur la tera, ximpanzes pasea normal sur tota cuatro membros e usa la nocas de sua manos tensada per suporta. La pedes de la ximpanze es plu bon per pasea ca los de la orangutan car la plantas de la pedes es plu larga e la ditos plu corta. Ambos spesies pote pasea sur sua du gamas cuando portante ojetos con sua brasos e manos. La bonobo pasea sur du gamas plu frecuente ca la ximpanze comun.
Nion
La area es sirca 377 835 cilometres cuadrida.
Ximpanze
La serebro de la ximpanze es sirca dui lo de la umana.
Nion
La cuantia de popla, en la anio 2015, es sirca 127 110 047 persones.
La site capital es Tokyo.
La Ministro Prima de 2021 es Sr. Fumio Kishida. La Emperor de 2019 es Naruhito.
La lingua major es la lingua nion o japanes. Nion es un pais isola en Asia este, a la lado este de Xina en la mar Pasifica. Nion es composada de cuatro isolas grande e un catena de otra isoletas. Los es culminas de montanias su acua. La terena es rocin, sola un oti es cultivable. La costa es longa e nonregulada, con multe baias refujidas. Nion no ave rios grande e la plu de sua lagones es en la montanias. La terenos plata situa en vales de montanias e la planos alta situa longo la costas. La montanias de Nion inclui multe volcanes ativa e nonativa. La punto la plu alta es la volcan dorminte Mount Fuji, alta a 3776 m. Tremas de tera es frecuente en Nion. Siclones sever aveni temprana en otobre. La recurso la plu importante es cultiva; la pais debe emporta tota sua minerales nesesada.
Istoria
A prima, on ia abita Nion durante la anios 1000 aec, e la impero ia es datida a 660 ec. Nion ia es influeda par cultur xines de do lo ia prende budisme en sentenio sete ec. Rena par clanes seguente ia resulta a geras interna, feudalisme e a crea de xogunes (renores militar) e la clase de samurais (gerores). En 1543, misionor jesuita ia converti niones variosa a cristianisme. Ja on reali la instrui coletiva, lista militar, industri rapida, e la elimina de clase de samurai. Nion ia entra e gania la gera xines-nion (1894-1895) con Xina e a pos gania la gera rusce-nion (1904-1905), ce resulta en ocupa de Corea en 1910. Nion ia entra la Gera Mundal I (1914-1918) a lado de la aliadas e prende de Deutxland isolas variosa de la mar Pasifica. Ma en 1940, Nion ia junta Deutxland e Italia en alia de Ase.
Aviones nion ia ataca la base marinal de Pearl Harbor, Hawaii, en 7 desembre 1941. Durante un anio Nion ia ocupa multe isolas pasifica, la parte grande de Asia sude-este, avansante a Australia e Zeland Nova. En 1942, lo ia perde se tota isolas ja invadeda. En 6 agosto 1945, SUA ia fa cade la bomba atomal prima supra la site de Hiroshima. Tre dias plu tarda, un otra bomba ia cade supra site de Nagasaki. La governa nion ia abandona sin restrinje en 2 setembre 1945. Armada de SUA ia invade Nion, e ia comensa funda democratia, infrastrutur, e base industrial. Un constitui nova ia es adotada en 1947, evadente gera sempre a futur. SUA ia para sua aida economial en 1951, ma Nion ia progresa como furnor de nesesadas per SUA en gera corean (1950-1953). En 1952, lo ia oteni autonomia plen. La crese economial ia gida la mundo en 1964, cuando juas olimpial ia desideda de aveni en Tokyo. La economia ia tardi tempora par la embargo de olio arabi en 1973. En anios temprana de 1990, la malia governal e la depresa economial secute la fida de popla. En 1995, un trema de tera ia destrui la site de Kobe.
Popla
Cuatro sincis de a popla de Nion abita en sites. La lingua nion es la lingua ofisial ma engles es ance parlada par multe. La relijio xef es xinto, fundida sur adora de natur de asendentes e budisme. Multe persones es ambos xinto e budiste. Un proportio de niones es membros de Moves Relijial Nova cual ia crese pos 1945. Min ca 2% es cristianes. Nion ave un sistem de instrui de controla sentral, estrema developada, obligada, e sin costa.
Economia
En 1993, la produi tota nasional de Nion ia es 4.2 trilion dolares, la numero du la plu grande en mundo pos SUA. Industrias pesosa, produinte veculos, aser, macinas, e aparatos eletrical, funda un fratia grande de fabrica. Bon conoseda per produidas eletronica, pe computadores, Nion es gidor mundal en produi de cimicales, tesedas e fibres artifisia. Un numero peti de negosias teni un potia economial vasta, ce es la erita de unias de familias rica ci a pasada ja controla la economia. Ris es la comeda comun e la colieda xef. Tecnicas avansada ia fa la cultiverias nion entre la plu produintes en mundo. Pex es la comeda du, e la marina nion es multe grande. Pos SUA e Deutxland, Nion es la esportor tre en mundo. La moneta fundal es la ien (95 ienes egali $1 en 1996).
Latina demotica
La latina demotica (sermo vulgaris) ia es un forma de latina (oposada a la varia leteratural de la lingua) parlada en la Mediteraneo en e a pos la periodo clasica de la Impero Roman. De la latina demotica ia developa la linguas romanica, de cual la plu conoseda es la espaniol, la portuges, la italian, la franses e la romanian. La obras scriveda en latina en la periodos clasica e en la eda medieval temprana ia usa la latina clasica, con poca esetas (como alga partes de la "Satiricon" de Gaio Petronio). Par causa de sua natur nonormida, la latina demotica no ia ave un ortografia ofisial.
Tubulidentato
La Tubulidentato es un ordina de mamales de Africa con sola un spesies: la oriteropo. Los es un animal solitar e notal, e los come sola formicas e termites. La nom plu reconosable es "aardvaark", de la nederlandes/africans "porco de tera".
Macroselideo
La Macroselideo es un ordina de mamales insetivor de Africa. Lo inclui sola un familia - macroselidido - con 15 spesies. El es ance conoseda como musarania elefantin, per se nas longa, ma los no es vera musarania. Un otra nom comun es sengis, de la linguas bantu.